CELEX: 32016D0109
Language: ro
Date: 2016-01-27 00:00:00
Title: Decizia de punere în aplicare (UE) 2016/109 a Comisiei din 27 ianuarie 2016 de neaprobare a PHMB (1600; 1,8) ca substanță activă existentă în vederea utilizării acesteia în produsele biocide din tipurile de produse 1, 6 și 9 (Text cu relevanță pentru SEE)

28.1.2016   
            
            
               RO
            
            
               Jurnalul Oficial al Uniunii Europene
            
            
               L 21/84
            
         DECIZIA DE PUNERE ÎN APLICARE (UE) 2016/109 A COMISIEI
   din 27 ianuarie 2016
   de neaprobare a PHMB (1600; 1,8) ca substanță activă existentă în vederea utilizării acesteia în produsele biocide din tipurile de produse 1, 6 și 9
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:
   
               (1)
            
            
               Regulamentul delegat (UE) nr. 1062/2014 al Comisiei (2) stabilește o listă a substanțelor active existente care urmează să fie evaluate în vederea unei eventuale aprobări pentru utilizarea în produse biocide. Lista respectivă include PHMB (1600; 1,8).
            
         
               (2)
            
            
               PHMB (1600; 1,8) a fost evaluată în vederea utilizării în tipul de produs 1, igienă umană, în tipul de produs 6, conservanți pentru produse în timpul depozitării, și în tipul de produs 9, conservanți pentru fibre, piele, cauciuc și materiale polimerizate, definite în anexa V la Regulamentul (UE) nr. 528/2012.
            
         
               (3)
            
            
               Franța a fost desemnată autoritate competentă responsabilă de evaluare și a prezentat rapoartele de evaluare, însoțite de recomandările sale, la 5 septembrie 2013, la 8 octombrie 2013 și, respectiv, la 14 februarie 2014.
            
         
               (4)
            
            
               În conformitate cu articolul 7 alineatul (1) litera (b) din Regulamentul delegat (UE) nr. 1062/2014, avizele Agenției Europene pentru Produse Chimice au fost formulate la 16 și 17 iunie 2015 de către Comitetul pentru produse biocide, ținând seama de concluziile autorității competente responsabile de evaluare.
            
         
               (5)
            
            
               Conform acestor avize, produsele biocide utilizate din tipurile de produse 1, 6 și 9 și care conțin PHMB (1600; 1,8) nu pot îndeplini cerințele prevăzute la articolul 19 alineatul (1) litera (b) din Regulamentul (UE) nr. 528/2012. Pentru aceste tipuri de produse, scenariile analizate în cadrul evaluărilor riscurilor pentru sănătatea umană și mediu au identificat riscuri inacceptabile.
            
         
               (6)
            
            
               Așadar, nu este adecvat să se aprobe PHMB (1600; 1,8) pentru utilizarea în produsele biocide din tipurile de produse 1, 6 și 9.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului permanent pentru produse biocide,
            
         ADOPTĂ PREZENTA DECIZIE:
   Articolul 1
   PHMB (1600; 1,8) (Nr. CE: n.d, Nr. CAS: 27083-27-8 și 32289-58-0) nu este aprobată ca substanță activă destinată utilizării în produsele biocide din tipurile de produse 1, 6 și 9.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 27 ianuarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).